Erakonnad deklareerivad justkui ühendkooris: pensionid ei lange, nende vähendamine ei tule isegi kõne alla.    Pensioniea tõstmisega  paraku need vähenevad. Vähenemine toimub küll varjatult ja ebaproportsionaalselt, kuid ikka toimub - osa eakaid jäetakse sellest lihtsalt ilma.    Ka ebapopulaarsete otsuste langetamisel tuleks jääda ausaks. Asju tuleb nimetada õigete nimedega.    Pensioniea tõusu ja pensionide langetamise vahele saab võrdusmärgi panna.    Kõikide pensionide mõõdukas langetamine oleks eakate suhtes ausam ja õiglasem olnud. Pensionist ilma jäetutele oleks see valutum olnud, samas poleks praeguste  pensionäride toimetulekuvõimet eriti mõjutanud.